PAKALPOJUMA LĪGUMS Nr.KIP/2024/4.12/5/LI
Par Balvu novada pagastu un pilsētas ceļu ikdienas uzturēšanas darbiem vasaras sezonā – iepirkuma priekšmeta 13.daļa “Ceļmalu appļaušana Krišjāņu pagastā”

Balvu novada Krišjāņu pagastā                                                                  Datums skatāms laika zīmogā
(15.05.2024.)

Krišjāņu pagasta pārvalde, Reģ.Nr.40900023528, adrese Jaunatnes iela 3-1, Krišjāņi, Krišjāņu pag., Balvu nov., LV-4574, tās pārvaldes vadītājas Ivetas Sockas-Puisānes personā, kura rīkojas pamatojoties uz Balvu novada domes 01.07.2021. saistošajiem noteikumiem Nr.1/2021 “Balvu novada pašvaldības nolikums” un iestādes nolikumu (turpmāk – Pasūtītājs), no vienas puses, un

Krišjāņu pagasta zemnieka saimniecība “Sijugals”, Reģ.Nr.43201016422 , adrese “Lejas”, Žogi, Krišjāņu pag., Balvu nov., LV-4574, tās īpašnieka Arta Rižā personā, kurš rīkojas uz statūtu pamata (turpmāk – Izpildītājs), no otras puses,

abi kopā un katrs atsevišķi (turpmāk – Līdzēji), pamatojoties uz Iepirkumu komisijas organizētā atklāta konkursa “Balvu novada pagastu un pilsētas ceļu ikdienas uzturēšanas darbi vasaras sezonā” ar ID.Nr.BNP 2024/22 AK, rezultātiem un Krišjāņu pagasta zemnieku saimniecības “Sijugals” iesniegto piedāvājumu, noslēdz šādu Pakalpojuma līgumu (turpmāk – Līgums):

1. Līguma priekšmets

1.1. Izpildītājs apņemas, ar savu darbaspēku, tehniku, iekārtām un materiāliem veikt ceļu ikdienas uzturēšanas darbus (turpmāk – Pakalpojums) vasaras sezonā, atbilstoši Izpildītāja Finanšu piedāvājumam (skat. 1.pielikumu), Tehniskajam piedāvājumam (skat. 2.pielikumu), Pasūtītāja ceļu/ ielu sarakstam (skat. 3.pielikumu), Izpildītāja Pieteikumam dalībai atklātā konkursā (skat. 4.pielikumu), Ministru kabineta 2021.gada 7.janvāra noteikumos Nr.26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” izvirzītajām prasībām attiecīgajai ceļa klasei un Valsts sabiedrības ar ierobežotu atbildību “Latvijas Valsts ceļi” izstrādātājam ceļu specifikācijām.

1.2. Līguma izpildes vieta – Krišjāņu pagasta administratīvā teritorija.

1. Līgumcena un norēķinu kārtība

2.1. Izpildītāja Finanšu piedāvājumā (skat. 1.pielikumu) norādītās Pakalpojuma kopējās izmaksas sastāda EUR 4448,15 (četri tūkstoši četri simti četrdesmit astoņi euro, 15 centi), kurā ietilpst pamatsumma – EUR 3676,16 (trīs tūkstoši seši simti septiņdesmit seši euro, 16 centi) un pievienotās vērtības nodoklis (turpmāk – PVN) 21% – EUR 771,99 (septiņi simti septiņdesmit viens euro, 99 centi).

2.2. Pasūtītāja budžetā plānotais kopējais finansējuma apmērs pašvaldības ceļu uzturēšanas darbiem 2024.gada vasaras sezonā ir EUR 3800,00 (trīs tūkstoši astoņi simti euro, 0 centi). Plānotais finansējuma apmērs var mainīties, ja to pieļauj mērķdotācijas līdzekļi autoceļu un ielu uzturēšanai.

2.3. Katra atsevišķa sniegtā Pakalpojuma izmaksas tiek aprēķinātas saskaņā ar Izpildītāja Finanšu piedāvājumā (skat. 1.pielikumu) norādītajām Pakalpojuma vienību izmaksām.

2.4. Pakalpojuma apmaksa tiek veikta 30 (trīsdesmit) kalendāro dienu laikā pēc darba uzdevuma pilnīgas izpildes un rēķina iesniegšanas, atbilstoši izpildīto darba apjomam.

2.5. Līguma darbības laikā, apmaksas kārtība nevar tikt mainīta.

2.6. Izpildītājs piedāvātajās cenās (vienību izmaksās) ir iekļāvis visas ar Līguma izpildi saistītās izmaksas, t.sk., visi nodokļi, nodevas, administratīvās izmaksas, transporta izdevumi, tehnikas pārbraucienu vai tās pārvietošanas/ atgriešanās bāzē u.c. izmaksas, iespējamie izmaksu sadārdzinājumi, kā arī tādas izmaksas, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša Līguma izpilde.

3. Līguma darbības termiņš

3.1. Līguma darbības termiņš – līdz 29.11.2024.

4. Pasūtītāja saistības

4.1. [bookmark: _Toc95231835]Pasūtītāja tiesības:
4.1.1. pieprasīt no Izpildītāja Līguma izpildes kontroles veikšanai nepieciešamo informāciju;
4.1.2. ja Izpildītāja sniegtais Pakalpojums neatbilst normatīvo aktu vai Līguma prasībām, Pasūtītājs ir tiesīgs Pakalpojumu nepieņemt, prasot atbilstošu Pakalpojuma izpildi;
4.1.3. ja Izpildītājs neveic Līguma 5.3.1.1. un 5.3.1.2.punktā noteiktā līgumsoda samaksu Līgumā noteiktajā termiņā, Pasūtītājs ir tiesīgs līgumsodu ieturēt no izpildītā Pakalpojuma rēķina, par to rakstveidā paziņojot Izpildītājam 5 (piecu) kalendāro dienu laikā, skaitot no ieturējuma veikšanas dienas;
4.1.4. vienpusēji apturēt Pakalpojuma izpildi, ja Izpildītājs pārkāpj Līguma vai attiecīgo normatīvo aktu prasības;
4.1.5. vienpusēji apturēt Pakalpojuma izpildi, ja Izpildītājs pārkāpj Līguma vai attiecīgo normatīvo aktu prasības;
4.1.6. citas tiesības, kas izriet no attiecīgajiem normatīvajiem aktiem vai Līguma.

4.2. Pasūtītāja pienākumi:
2.1.1. kontrolēt Pakalpojuma izpildi un pieprasīt informāciju par izpildes gaitu;
2.1.2. pārbaudīt Pakalpojuma izpildes atbilstību Līguma un normatīvo aktu prasībām;
2.1.3. noteikt Izpildītājam darba uzdevumu, norādot precīzu Pakalpojuma izpildes apjomu, vietu, uzsākšanas un pabeigšanas termiņus; par darba uzdevumu informē telefoniski vai izmantojot elektronisko saziņu;
2.1.4. norēķināties ar Izpildītāju, atbilstoši Līguma nosacījumiem;
2.1.5. atturēties no darbībām, kas var traucēt Pakalpojuma izpildi, ja vien tas nav saistīts ar normatīvo aktu pārkāpumiem;
2.1.6. nodrošināt savlaicīgu Pakalpojuma izpildes pieņemšanu; ja Pasūtītājs konstatē Pakalpojuma izpildē nepilnības/ neatbilstības, tās pieprasa Pakalpojuma atkārtotu izpildi, kas atbilst attiecīgo normatīvo aktu un Līguma prasībām;
2.1.7. citi pienākumi, kas izriet no attiecīgajiem normatīvajiem aktiem vai Līguma.

4.3. Pasūtītājs atbild par:
4.3.1. [bookmark: _Hlk83130507]Pakalpojuma sniegšanai nepieciešamās informācijas un dokumentu savlaicīgu nodošanu Izpildītājam;
4.3.2. kaitējumu, kas Pasūtītāja vainas dēļ, nodarīts Izpildītājam vai trešajām personām; netiešie zaudējumi nav jāatlīdzina;
4.3.3. savlaicīgas samaksas veikšanu, ja Pakalpojuma izpilde atbilst Līguma nosacījumiem – par Līguma 2.4.punktā noteikto samaksas termiņu kavējumu (izņemot Līguma 5.1.4.punktā noteikto gadījumu), Izpildītājs aprēķina līgumsodu – 0,1 (nulle komats viena) % apmērā no pamatparāda (bez PVN), t.i., no maksājuma daļas, kas nav samaksāta Līgumā noteiktajā laikā un apmērā par katru nokavēto darba dienu, bet kopumā ne vairāk kā 10 (desmit) % no pamatparāda (bez PVN); līgumsodu Pasūtītājs samaksā 30 (trīsdesmit) kalendāro dienu laikā pēc Izpildītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā, Izpildītājs, 5 (piecu) kalendāro dienu laikā pēc atteikuma saņemšanas, izskata Pasūtītāja argumentus un paziņo par līgumsoda atsaukšanu vai atkārtoti – par līgumsoda piemērošanu.

5. Izpildītāja saistības

5.1. Izpildītāja tiesības:
5.1.1. Līgumā noteiktajā laikā un apmērā saņemt atlīdzību par sniegto Pakalpojumu;
5.1.2. savlaicīgi saņemt no Pasūtītāja visu nepieciešamo informāciju un darba uzdevumu Pakalpojuma sekmīgai izpildei;
5.1.3. netraucēti piekļūt objektam;
5.1.4. citas tiesības, kas izriet no attiecīgajiem normatīvajiem aktiem vai Līguma.

5.2. Izpildītāja pienākumi:
5.2.1. [bookmark: _Hlk84890765]pēc Pasūtītāja pieprasījuma, bet ne vēlāk kā uzsākot Līguma izpildi, Izpildītājs iesniedz Līguma izpildē iesaistīto apakšuzņēmēju (ja tādus plānots iesaistīt) sarakstu, kuru veikto darbu/ sniegtā pakalpojuma vērtība ir vismaz EUR 10 000 (desmit tūkstoši euro) vai lielāka, norādot apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma; sarakstā norāda arī Izpildītāja apakšuzņēmēju apakšuzņēmējus; Līguma izpildes laikā, Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma sniegšanā;
5.2.2. darba uzdevumā noteiktā Pakalpojuma sniegšana jāuzsāk ne vēlāk kā 2 (divu) darba dienu laikā pēc darba uzdevuma saņemšanas (ja Līdzēji nav vienojošies citādāk);
5.2.3. Pasūtītājs tiesīgs noteikt Pakalpojuma apjomu atkarībā no finanšu iespējām vai arī neuzdot atsevišķu Pakalpojumu sniegšanu vispār;
5.2.4. nodrošināt Pakalpojuma izpildi Līgumā noteiktajā termiņā, apjomā un kvalitātē; neatbilstību gadījumā jāveic nepieciešamie labojumi prasību nodrošināšanai;
5.2.5. ievērot iepirkuma procedūrā iesniegtā piedāvājuma nosacījumus;
5.2.6. Pakalpojumu sniegt saskaņā ar attiecīgo normatīvo aktu un Līguma prasībām;
5.2.7. pēc Pasūtītāja pieprasījuma, sniegt visu nepieciešamo informāciju/ dokumentus saistībā ar Pakalpojuma izpildi;
5.2.8. nodrošināšanai visu nepieciešamo dokumentu un informācijas savlaicīgu nodošanu Pasūtītājam;
5.2.9. Pakalpojuma izpildes procesā, ievērot vides aizsardzības, darba drošības, satiksmes drošības noteikumus, kā arī uzņemties pilnu atbildību par jebkādiem Pakalpojuma sniegšanas vietā notikušiem noteikumu pārkāpumiem un to izraisītām sekām;
5.2.10. izmantot tikai atbilstošus būvmateriālus un tehniku, kas attiecīgi aprīkota un kam ir derīga valsts tehniskā apskate;
5.2.11. [bookmark: _Toc95231790][bookmark: _Toc95231788][bookmark: _Toc244397590]nekavējoties informēt Pasūtītāju par apstākļiem, kas kavē/ traucē Līguma saistību izpildi noteiktajā termiņā un kvalitātē;
5.2.12. iesniegt Pasūtītājam Pakalpojuma sniegšanā katras izmantotās materiālu partijas atbilstības apliecinājumu, kas atbilst Ceļu specifikāciju prasībām (ja attiecināms);
5.2.13. 3 (trīs) darba dienu laikā pēc Pasūtītāja pieprasījuma, iesniegt atskaiti par sniegto Pakalpojumu; Izpildītājs atskaiti var iesniegt arī pēc savas iniciatīvas;
5.2.14. izskatīt Pasūtītāja rakstiskās pretenzijas par sniegto Pakalpojumu kvalitāti un citiem no Līguma izrietošajiem jautājumiem 3 (trīs) darba dienu laikā no pretenzijas iesniegšanas dienas, un novērst tajā minētos trūkumus, kas tiek konstatēti sastādot Defektu aktu;
5.2.15. Izpildītājs, ar savu darbaspēku un līdzekļiem, likvidē trūkumus maksimāli iespējami īsā laikā, bet ne ilgāk kā 5 (piecu) darba dienu laikā (ja Līdzēji nav vienojušies par citu termiņu) no dienas, kad saņemta Pasūtītāja pamatota pretenzija;
5.2.16. nodrošināt, lai sniedzot Pakalpojumu, netiktu traumēti kājāmgājēji, riteņbraucēji, bojātas automašīnas, ceļa aprīkojums, ceļa tuvumā esošās būves, bojātas ietves, trotuāri un apstādījumi;
5.2.17. nodrošināt netraucētu transportlīdzekļu satiksmi;
5.2.18. citi pienākumi, kas izriet no attiecīgajiem normatīvajiem aktiem vai Līguma.

5.3. Izpildītājs atbild par:
5.3.1. Pakalpojuma sniegšanu, atbilstoši Līgumam un jomu regulējošiem normatīvajiem aktiem:
5.3.1.1. par Izpildītāja saistību nepienācīgu izpildi vai Līguma 5.2.2.punktā noteiktā termiņa kavējumu, vai Pasūtītāja darba uzdevumā noteiktā Pakalpojuma uzsākšanas/ pabeigšanas termiņa kavējumu, Pasūtītājs aprēķina līgumsodu – 0,1 (nulle komats viena) % apmērā no darba uzdevumā pieteiktā attiecīgā Pakalpojuma daudzuma izmaksām (bez PVN) par katru Pakalpojuma nepienācīgas izpildes/ kavējuma darba dienu, bet kopumā ne vairāk kā 10 (desmit) % no darba uzdevumā pieteiktā attiecīgā Pakalpojuma daudzuma izmaksām (bez PVN); līgumsodu Izpildītājs samaksā 30 (trīsdesmit) kalendāro dienu laikā pēc Pasūtītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) kalendāro dienu laikā pēc atteikuma saņemšanas, izskata Izpildītāja argumentus un paziņo par līgumsoda atsaukšanu vai rīkojas saskaņā ar Līguma 4.1.3.punktu; līgumsoda samaksa neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
5.3.1.2. par darba uzdevumā pieteiktā attiecīgā Pakalpojuma neizpildi vispār, Pasūtītājs aprēķināt līgumsodu – EUR 500 (pieci simti euro) apmērā; līgumsodu Izpildītājs samaksā 30 (trīsdesmit) kalendāro dienu laikā pēc Pasūtītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) kalendāro dienu laikā pēc atteikuma saņemšanas, izskata Izpildītāja argumentus un paziņo par līgumsoda atsaukšanu vai rīkojas saskaņā ar Līguma 4.1.3.punktu; līgumsoda samaksa neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
5.3.1.3. par līgumsaistību neizpildi vispār, Pasūtītājs aprēķina līgumsodu – EUR 1000 (viens tūkstotis euro) apmērā; līgumsodu Izpildītājs samaksā 30 (trīsdesmit) kalendāro dienu laikā pēc Pasūtītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) kalendāro dienu laikā pēc atteikuma saņemšanas, izskata Izpildītāja argumentus un paziņo par līgumsoda atsaukšanu vai atkārtoti – par līgumsoda piemērošanu; ja Pasūtītājs piemēro līgumsodu par līgumsaistību neizpildi vispār, tas Līguma 5.3.1.1. un 5.3.1.2.punktā norādīto līgumsodu nepiemēro;
5.3.2. apakšuzņēmēju saistībām, kā arī viņu pieļautajām kļūdām/ pārkāpumiem;
5.3.3. kaitējumu, kas Izpildītāja vainas dēļ, Pakalpojuma izpildes laikā, nodarīts Pasūtītājam un/ vai trešajām personām;
5.3.4. izmantoto materiālu kvalitāti.

6. [bookmark: _Hlk26968420]Izmaiņas līgumā, tā darbības izbeigšana

6.1. [bookmark: _Hlk30929754]Ievērojot PIL 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:
6.1.1. grozījumi ir nebūtiski;
6.1.2. grozījumi ir būtiski un tiek izdarīti šādos gadījumos:
6.1.2.1. Pasūtītājam ir nepieciešamas Pakalpojuma daudzuma izmaiņas;
6.1.2.2. Pakalpojuma izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Izpildītāja vainas dēļ; Izpildītājs iesniedz paskaidrojumu un pierādījumus apstākļiem, kas būtiski ietekmējuši Pakalpojuma izpildi un nav radušies Izpildītāja vainas dēļ;
6.1.2.3. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
6.1.2.4. vairāk kā 14 (četrpadsmit) dienas ir iestājušies nelabvēlīgi meteoroloģiskie laika apstākļi, kas neļauj veikt Pakalpojuma izpildi;
6.1.2.5. Pakalpojuma izpildi ir kavējusi trešo personu darbība vai bezdarbība;
6.1.3. neatkarīgi no tā, vai Līguma grozījumi būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 10 (desmit) % no sākotnējās līgumcenas.

6.2. Līguma grozījumu veikšanas kārtība:
6.2.1. [bookmark: _Hlk125203934]jebkurām Līguma izmaiņām jābūt ar faktiem argumentētām un ar aprēķiniem pamatotām;
6.2.2. Pakalpojuma uzsākšanas/ izpildes termiņu var atlikt par laiku, kas atbilst periodam, kādā Līguma izpilde nebija iespējama no Izpildītāja neatkarīgu iemeslu dēļ; ja, vienlaikus, pastāv vairāki iemesli, kuri dod tiesības uz Pakalpojuma uzsākšanas/ izpildes termiņa atlikšanu, Izpildītājs nav tiesīgs atsaukties uz katru iemeslu atsevišķi, un Pakalpojuma uzsākšanas/ izpildes termiņš var tikt atlikts tikai uz vienu – garāko no tiem;
6.2.3. Izpildītājs iesniedz Pasūtītajam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/ pierādošus dokumentus, kā arī Līguma summas/ termiņa izmaiņu aprēķinu (ja attiecināms);
6.2.4. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;
6.2.5. nelabvēlīgu meteoroloģisko laika apstākļu ilgstoša iestāšanās tiek pamata ar izdrukām no VSIA “Latvijas Vides, ģeoloģijas un meteoroloģijas centrs” tīmekļvietnes, kas pierāda nepiemēroto klimatisko apstākļu iestāšanos uz attiecīgo laika periodu;
6.2.6. Pasūtītājs izskata iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 1 (viena) mēneša laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami;

6.3. Līdzēji ir tiesīgi vienpusēji atkāpties no Līguma, brīdinot par to 10 (desmit) darba dienas iepriekš, ja kāds no Līdzējiem ilgstoši (vairāk kā 1 (vienu) mēnesi), bez objektīviem iemesliem, nepilda vai atkārtoti (vairāk kā vienu reizi) pārkāpj Līgumā norādītās saistības.

6.4. Pasūtītājs ir tiesīgas vienpusēji atkāpties no Līguma pirms termiņa, brīdinot par to ne mazāk kā 5 (piecas) darba dienas iepriekš, saskaņā ar Publisko iepirkumu likuma 64.pantu vai Starptautisko un Latvijas Republikas nacionālo sankciju likuma 11.1 panta piekto daļu.

7. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste

7.1. Izpildītājs nav tiesīgs, bez saskaņošanas ar Pasūtītāju, veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem.

7.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.2.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
7.2.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
7.2.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
7.2.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli, atbilstoši iepirkuma dokumentos noteiktajiem piedāvājuma izvērtēšanas kritērijiem.

7.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.

7.4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

7.5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.

7.6. Apakšuzņēmēju nomaiņas un/ vai jaunu apakšuzņēmēju piesaistes izvērtēšanai un saskaņošanai, Izpildītājs iesniedz:
7.6.1. iesniegumu (brīvā formā) par apakšuzņēmēju nomaiņas vai jaunu apakšuzņēmēju iesaistīšanas saskaņošanu;
7.6.2. iesniegumam pielikumā pievieno veidlapu “Pieteikums dalībai atklātā konkursā” (skat. iepirkuma procedūras nolikuma 3.pielikumu), kurā norāda:
· Izpildītāja nosaukumu, adresi, Reģ.Nr., kontaktpersonu;
· atbilstoši konkrētajam gadījumam, aizpilda veidlapas 8., 9. un/ vai 11.2.punktu.

8. Strīdu risināšanas kārtība

8.1.	Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Līdzēji 30 (trīsdesmit) kalendāro dienu laikā nespēj vienoties, strīds risināms LR spēkā esošo normatīvo aktu noteiktajā kārtībā LR tiesā.

9. Personas datu aizsardzība

9.1.  Ja Līguma un ar to saistīto pienākumu izpildes gaitā Līdzēju rīcībā nonāk informācija, kas saistīta ar konkrētām fiziskām personām (turpmāk – Personas dati), Līdzēji apņemas:
9.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
9.1.2. bez otra Līdzēja rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Līdzēji informē viena otru.

9.2. Līdzēji informē viens otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Līdzējiem vairs nav tiesiska pamata apstrādāt šos datus. Līdzējs, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.

9.3. Pēc Līguma saistību izpildes, Pasūtītājs uzglabā Personas datus tikai normatīvajos aktos paredzēto laika periodu. Apstrādājot datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot datus ārpus Eiropas Savienības un Eiropas Ekonomiskās zonas robežām.

10. Citi noteikumi

10.1. Līgums ar pielikumiem stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.

10.2. [bookmark: _Toc244397662]Informācijas apmaiņa starp Līdzējiem var notikt gan mutvārdos, gan rakstveidā, saskaņā ar Līguma 10.3. un 10.4.punktā norādīto. Informācija, kas saistīta ar Līguma 6., 7. un 8.punktā norādītajiem jautājumiem, notiek tikai rakstveidā.

10.3. Sekmīgai Līguma izpildei, Pasūtītājs un Izpildītājas nozīmē par Līguma izpildi atbildīgās personas, kuras ir tiesīgas darboties Līdzēju vārdā:
10.3.1. par Līguma izpildi atbildīgā persona no Pasūtītāja puses: Krišjāņu pagasta pārvaldes vadītāja Iveta Socka-Puisāne, mob.29447351;
10.3.2. par Līguma izpildi atbildīgā persona no Uzņēmēja puses: zemnieku saimniecības īpašnieks Artis Rižais mob.26399485.

10.4. Elektroniskai saziņai un jebkurai elektronisko dokumentu apritei, neatkarīgi no to juridiskā spēka:
10.4.1. juridiska persona izmanto oficiālo elektronisko adresi;
10.4.2. fiziska persona izmanto oficiālo elektronisko adresi vai e-pasta adresi: krisjani@balvi.lv .



10.5. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošās likumdošanas.

11. Līdzēju rekvizīti un paraksti

